**Zmluva č. 40/2021**

**Zmluva o dielo**

 uzatvorená podľa §536 a nasl. Obchodného zákonníka (Zákona č. 513/1991Zb. v znení neskorších predpisov)

Zmluvné strany

**Zhotoviteľ:**

 **(uchádzač uvedie svoje obchodné meno/názov)**

 sídlo:

 IČO:

 DIČ:

 IČ DPH:

 v mene koná:

 bankové spojenie:

 IBAN:

 Kontaktná e-mailová adresa a telefónne číslo:

 (ďalej len ako „**Zhotoviteľ**“)

a

**Objednávateľ:**

 **Dopravný podnik mesta Žiliny s.r.o.**

 sídlo: Kvačalova 2, 01140 Žilina

 IČO: 36 007 099

DIČ: 2020447583

IČ DPH: SK2020447583

 v mene koná: Ing. Mikuláš Kolesár, konateľ

 bankové spojenie: Slovenská sporiteľňa, a.s.

 IBAN: SK1909000000005035044524

 kontaktná e-mailová adresa a telefónne číslo: dpmz@dpmz.sk, tel. 041/5660148

 (ďalej len ako „**Objednávateľ**“)

 (Zhotoviteľ a Objednávateľ ďalej aj ako „Zmluvné strany“ alebo jednotlivo

 „Zmluvná strana“)

**Článok 1**

**Úvodné ustanovenia**

1. Táto Zmluva o dielo (ďalej ako ZoD) sa uzatvára ako výsledok verejného obstarávania realizovaného postupom zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Zákazku s nízkou hodnotou realizovanú prostredníctvom výzvy na predkladanie ponúk vyhlásil a zverejnil na svojom webovom sídle Objednávateľ ako obstarávateľ, ktorý vykonáva vybrané činnosti ustanovené v § 9 ods. 6 a 7 vyššie cit. zákona. Objednávateľ realizoval zákazku s nízkou hodnotou pod názvom: **Elektrické revízie UTZe a VTZe**. Zhotoviteľ bol vyhodnotený ako úspešný uchádzač o zákazku.
2. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok 2**

**Predmet Zmluvy o dielo**

1. Predmetom zmluvy o dielo (ďalej len ZoD) je zhotovenie diela s názvom **Vykonanie elektrických revízií určených a vyhradených technických zariadení elektrických v objektoch a na zariadeniach Dopravného podniku mesta Žiliny s.r.o. a vypracovanie revíznych správ z vykonaných revízií.**
2. Zhotoviteľ sa zaväzuje vykonať v roku 2022-2024 za podmienok dohodnutých v tejto ZoD pre Objednávateľa elektrické revízie určených a vyhradených technických zariadení elektrických v objektoch a na zariadeniach Dopravného podniku mesta Žiliny s.r.o. a vypracovať revízne správy vykonaných revízií.
3. Objednávateľ sa zaväzuje predmet ZoD prevziať a zaplatiť zaň Zhotoviteľovi dohodnutú kúpnu cenu.

**Článok 3**

**Termín a miesto plnenia**

1. Táto ZoD sa uzatvára na dobu určitú od **01.01.2022 do 31.12.2024**. Vo veci vybavovania objednávok je kontaktnou osobou na strane Objednávateľa p. meno a priezvisko ,tel. č., e-mail: (doplní Objednávateľ v čase uzavretia zmluvy).
2. Kontaktnou osobou na strane Zhotoviteľa je: (uchádzač doplní meno, priezvisko, telefónne číslo, e-mail).
3. Predmet ZoD špecifikovaný v Článku 2 odsek 1 bude realizovaný podľa stanoveného časového harmonogramu, ktorý  bude mať k dispozícii úspešný uchádzač. Predmet ZoD bude realizovaný v objektoch a na zariadeniach Dopravného podniku mesta Žiliny s.r.o.

**Článok 4**

**Podmienky plnenia**

1. Zhotoviteľ sa zaväzuje vykonať predmet tejto ZoD vo vlastnom mene a na vlastnú zodpovednosť. Subdodávatelia sa nebudú podieľať na plnení predmetu ZoD. Podpisom tejto ZoD sa Zhotoviteľ zaväzuje, že všetky úkony, ktoré sú nevyhnutnou súčasťou revízií, realizuje na základe platných oprávnení pre túto činnosť a v súlade s platnou legislatívou Slovenskej republiky. Vstup do objektov a prístup k elektrickým zariadeniam za účelom vykonania revízie, bude zo strany Objednávateľa umožnený len oprávneným osobám Zhotoviteľa, s ktorým bola podpísaná táto ZoD.
2. Zhotoviteľ svojím podpisom potvrdzuje, že sa detailne oboznámil s obsahom a rozsahom revízií, že sú mu známe technické, kvalitatívne a iné podmienky potrebné k ich realizácii a že disponuje takými odbornými znalosťami, oprávneniami, ľudskými zdrojmi a praktickými skúsenosťami, ktoré sú pre vykonanie revízií a vypracovanie revíznych správ potrebné.
3. Zhotoviteľ sa zaväzuje vykonať práce v súvislosti s revíziami za podmienky dodržania platných právnych noriem a technologických postupov, všeobecne záväzných technických požiadaviek a podľa platných prevádzkových a bezpečnostných predpisov. Riadi sa pritom príslušnou legislatívou Slovenskej republiky platnou v období vykonávania revízií.
4. Zhotoviteľ zodpovedá za bezpečnosť práce pri výkone revízií, zodpovedá tiež za dodržiavanie všeobecne záväzných právnych predpisov týkajúcich sa ochrany života a zdravia pri práci.
5. Zhotoviteľ sa zaväzuje vykonať predmet ZoD riadne a včas s dôrazom na ochranu majetku Objednávateľa pred jeho poškodením a zničením.
6. Súčasťou ZoD je vypracovanie kompletných revíznych správ v listinnej podobe, ktoré Zhotoviteľ odovzdá kontaktnej osobe Objednávateľa vždy po ukončení príslušných revízií podľa plánu, najneskôr do 15 pracovných dní po ukončení príslušnej revízie. Dátum ukončenia príslušnej revízie oznámi Zhotoviteľ kontaktnej osobe Objednávateľa e-mailom.
7. Termín a obsah realizácie každej revízie bude špecifikovaný v objednávke, ktorú vystaví a Zhotoviteľovi e-mailom zašle kontaktná osoba Objednávateľa.
8. Objednávateľ sa zaväzuje, že predmet ZoD prevezme a Zhotoviteľovi zaplatí dohodnutú zmluvnú cenu po splnení všetkých podmienok uvedených v tejto ZoD.
9. Predmet ZoD sa bude považovať za zrealizovaný a odovzdaný dňom odovzdania príslušnej revíznej správy Objednávateľovi o čom bude spísaný preberací protokol, podpísaný kontaktnou osobou Zhotoviteľa a Objednávateľa.

**Článok 5**

**Cena diela a platobné podmienky**

1. Cena diela v zmysle tejto ZoD je stanovená v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva vyššie citovaný zákon.
2. Cenou na účely tejto ZoD je cena za jednotlivé revízie, ktoré sú uvedené v prílohách č.1 až č.6. V prílohe č. 7 sa nachádza sumarizácia cien z príloh č.1 až č.6. Zhotoviteľ sa zaväzuje tieto ceny dodržiavať počas celého trvania zmluvného vzťahu.
3. Cena diela zahŕňa všetky náklady Zhotoviteľa spojené s plnením predmetu ZoD podľa Článku 2 odsek 2. Zhotoviteľ nie je oprávnený požadovať akúkoľvek inú úhradu za prípadné dodatočné náklady, ktoré si nezapočítal do predmetu ZoD.
4. Objednávateľ sa zaväzuje uhradiť Zhotoviteľovi cenu za predmet ZoD formou bezhotovostného platobného styku na účet Zhotoviteľa (č. účtu v tvare IBAN doplní uchádzač tu), vedený v (tu uchádzač doplní obchodné meno/názov bankovej inštitúcie) na základe faktúry – daňového dokladu (ďalej ako „faktúra“) vystaveného Zhotoviteľom. Na faktúru uvedie Zhotoviteľ č. účtu v tvare IBAN-u, ktorý je totožný s č. účtu uvedeným v tejto ZoD.
5. Zhotoviteľovi vznikne právo na vystavenie faktúry dňom riadneho a včasného dodania diela podľa tejto ZoD. Vyhotovená faktúra musí byť Objednávateľovi doručená ako originál na adresu: Dopravný podnik mesta Žiliny s.r.o., Kvačalova 2, 011 40 Žilina.
6. Splatnosť faktúry je 14 dní odo dňa jej doručenia Objednávateľovi. Faktúry budú Objednávateľovi doručené v listinnej forme. Faktúra sa považuje za uhradenú dňom pripísania vyfakturovanej čiastky na účet Zhotoviteľa.
7. Zhotoviteľom doručená faktúra musí obsahovať náležitosti v zmysle zák. č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať všetky náležitosti daňového dokladu, Objednávateľ má právo vrátiť faktúru Zhotoviteľovi na opravu, alebo doplnenie. Zhotoviteľ túto faktúru podľa charakteru nedostatkov buď opraví, alebo vystaví novú faktúru s tým, že nová lehota splatnosti začne plynúť dňom doručenia opravenej faktúry Objednávateľovi. Prílohou faktúry bude preberací protokol podpísaný kontaktnou osobou Zhotoviteľa a kontaktnou osobou Objednávateľa. Objednávateľ je platiteľom dane z pridanej hodnoty (DPH). Zhotoviteľ ( je/nie je – nehodiace sa odstráni uchádzač) platiteľom dane z pridanej hodnoty (DPH).
8. Objednávateľ neposkytne Zhotoviteľovi žiadny preddavok ani zálohu na plnenie predmetu ZoD.

**Článok 6**

**Vlastnícke právo**

1. Vlastnícke právo k predmetu ZoD prechádza a Objednávateľa dňom riadne splneného záväzku t.j. dňom prevzatia predmetu ZoD po jeho dodaní Zhotoviteľom.

**Článok 7**

**Záručné podmienky a zodpovednosť za vady**

1. Zhotoviteľ sa zaväzuje, že Objednávateľovi dodá predmet ZoD v množstve, kvalite, jednotkovej cene na základe tejto ZoD.
2. Zhotoviteľ sa zaväzuje, že predmet ZoD v čase odovzdania Objednávateľovi má a minimálne počas záručnej doby bude spĺňať požiadavky v zmysle platnej legislatívy.
3. Objednávateľ je povinný zistenú vadu bez zbytočného odkladu reklamovať u Zhotoviteľa zaslaním reklamácie na e-mailovú adresu:

Zhotoviteľ je povinný najneskôr na (2) druhý pracovný deň potvrdiť doručenie reklamácie. Ak Zhotoviteľ doručenie reklamácie nepotvrdí v lehote podľa predchádzajúcej vety, Objednávateľ na odoslanie reklamácie upozorní Zhotoviteľa telefonicky na čísle (uchádzač doplní telefónne číslo). Odstránenie vady na predmete ZoD začne Zhotoviteľ riešiť najneskôr 24 hodín od nahlásenia vady. Nahlásiť vadu možno písomne e-mailom na adresu Zhotoviteľa, uvedenú v časti Zmluvné strany tejto ZoD.

1. Ak vznikne Objednávateľovi škoda na veciach, právach alebo iných majetkových hodnotách v dôsledku porušenia povinnosti uvedených v tejto ZoD zo strany Zhotoviteľa je Zhotoviteľ za tieto škody zodpovedný a je povinný Objednávateľovi tieto škody nahradiť. Škoda sa nahrádza v plnej výške. Pre prípad vzniku poistnej udalosti bude Zhotoviteľ poistený proti škodám a ich následkom spôsobených Objednávateľovi pri výkone svojej činnosti. Doklad o uzatvorení poistenia predloží Zhotoviteľ Objednávateľovi ako prílohu tejto ZoD.

 **Článok 8**

**Zmluvné pokuty**

1. V prípade omeškania Objednávateľa s úhradou faktúry je Objednávateľ povinný uhradiť Zhotoviteľovi zmluvnú pokutu z omeškania a to vo výške 0,05% z celkovej fakturovanej ceny za každý aj začatý deň omeškania.
2. V prípade porušenia povinností vyplývajúcich z tejto zmluvy zo strany Zhotoviteľa si môže Objednávateľ uplatniť zmluvnú pokutu vo výške 0,05% z celkovej ceny, ktorá je predmetom objednávky a to za každý aj začatý deň porušenia jednotlivej povinnosti.
3. Zmluvné strany prehlasujú, že zmluvné pokuty dohodnuté v tejto ZoD, ich právny dôvod a výška boli dohodnuté slobodne a vážne, pri dodržaní zásady zmluvnej voľnosti a sú v súlade s dobrými mravmi. Zmluvným stranám nie sú známe žiadne okolnosti, ktoré by mohli spôsobiť neplatnosť dojednania o zmluvných pokutách. Zmluvná pokuta je splatná do 30 dní odo dňa doručenia výzvy na jej zaplatenie druhej Zmluvnej strane.
4. Uplatnením zmluvnej pokuty nie je dotknuté právo na náhradu škody.

**Článok 9**

**Skončenie ZoD**

1. Táto ZoD sa uzatvára **na dobu určitú, t.j. na obdobie od 01.01.2022 do 31.12.2024** a môže sa skončiť okrem riadneho splnenia všetkých práv a povinností Zmluvných strán z nej vyplývajúcich aj:
2. písomnou dohodou Zmluvných strán
3. písomnou výpoveďou ktorejkoľvek Zmluvnej strany aj bez uvedenia dôvodu s výpovednou lehotou 3 mesiacov, ktorá začína plynúť prvým dňom kalendárneho mesiaca nasledujúceho po doručení písomnej výpovede druhej Zmluvnej strane
4. odstúpením od ZoD ktoroukoľvek zo Zmluvných strán pri porušení podmienok plnenia druhou Zmluvnou stranou.
5. Odstúpenie od ZoD musí byť uskutočnené písomnou formou a bude účinné dňom doručenia druhej Zmluvnej strane. Úplná alebo čiastočná zodpovednosť Zmluvnej strany bude vylúčená v prípadoch zásahu vyššej moci.

 **Článok 10**

 **Vyššia moc**

1. Zhotoviteľ ani Objednávateľ nenesú zodpovednosť za nesplnenie svojich záväzkov v dôsledku vyššej moci. Pod pojmom vyššia moc sa rozumie pôsobenie nepredvídateľných udalostí, ktoré sa vyskytnú po uzatvorení ZoD a ktoré sú mimo možnosti zvládnutia Zmluvnými stranami, alebo proti ktorým nemôžu Zmluvné strany prijať dostatočné opatrenia. Takýmito udalosťami sú organizované štrajky celých odvetví, vojna, mobilizácia a prírodné pohromy v takom rozsahu, že celkom bránia, alebo zásadne spôsobujú meškanie plnenia zmluvných záväzkov niektorej zo Zmluvných strán. Zmluvná strana, na ktorú pôsobí prípad vyššej moci, muší urobiť patričné opatrenia pre obmedzenie, alebo minimalizáciu týchto dôsledkov, týchto udalostí a k tomu musí predložiť podrobný plán druhej Zmluvnej strane. Objednávateľ a Zhotoviteľ musia spolupracovať pri predchádzaní meškania, alebo akýmkoľvek iným následkom. Zmluvná strana, ktorá uplatňuje vyššiu moc je povinná bez meškania písomne informovať druhú Zmluvnú stranu o takejto udalosti jej začiatku a pravdepodobnom trvaní. Podobným spôsobom musí byť oznámený okamih ukončenia udalosti.

**Článok 11**

**Záverečné ustanovenia**

1. Táto ZoD sa môže meniť len vzájomne odsúhlasenými písomnými dodatkami.
2. Táto ZoD nadobúda platnosť dňom podpisu obidvoma Zmluvnými stranami a účinnosť dňom nasledujúcim po dni jej zverejnenia na webovom sídle objednávateľa v zmysle §47a Občianskeho zákonníka.
3. Zmluvné strany berú na vedomie, že zverejnenie tejto ZoD a jej príloh na webovom sídle Objednávateľa je v súlade a v rozsahu zákona č. 211/2000 Z. z. o slobodnom prístupe k informáciám a v znení neskorších predpisov nie je porušením alebo ohrozením obchodného tajomstva.
4. Zmluvné strany sa zaväzujú riešiť vzniknuté spory dohodou. Ak dohoda nie je možná o spore rozhodne príslušný súd podľa sídla žalobcu. Právne vzťahy vyslovene neupravené touto dohodou sa riadia Obchodným zákonníkom v platnom znení a ostatnými všeobecne záväznými právnymi predpismi platnými na území Slovenskej republiky.
5. Doručením akýchkoľvek písomnosti na základe tejto ZoD sa rozumie doručenie písomnosti doporučene poštou s doručenkou, doručenie kuriérom, alebo osobné doručenie príslušnej Zmluvnej strane. Za deň doručenia písomnosti sa považuje aj deň v ktorý Zmluvná strana, ktorá je adresátom, odoprie doručovanú písomnosť prevziať, alebo v ktorý márne uplynie najmenej desaťdňová úložná doba pre vyzdvihnutie si zásielky na pošte, alebo v ktorý je na zásielke doručovanej poštou Zmluvnej strane preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“, alebo iná poznámka podobného významu. Pre potreby doručovania prostredníctvom pošty sa používajú adresy Zmluvných strán uvedené pri identifikačných údajoch Zmluvných strán v úvode tejto ZoD, ibaže odosielajúcej Zmluvnej strane odosielateľ písomnosti oznámil novú adresu trvalého pobytu, sídla, prípadne inú adresu určenú na doručovanie písomnosti. V takomto prípade je pre doručovanie písomností rozhodujúca nová adresa riadne oznámená Zmluvnej strane pred odoslaním písomnosti.
6. Táto zmluva bola vyhotovená v štyroch obsahovo rovnakých vyhotoveniach s platnosťou originálu z ktorých Zhotoviteľ preberá dve vyhotovenia a Objednávateľ preberá dve vyhotovenia.
7. Zmluvné strany vyhlasujú, že túto ZoD uzavreli slobodne, vážne a bez omylu, nebola uzavretá v tiesni za nápadne nevýhodných podmienok, ZoD si prečítali, jej obsahu porozumeli a na znak súhlasu ZoD podpisujú.

 **Prílohy:**

 Príloha č. 1: Cenník a prehľad revízií\_UTZ\_meniarne a trakčné vedenie

 Príloha č. 2: Cenník a prehľad revízií\_UTZ\_budovy

 Príloha č. 3: Cenník a prehľad revízií\_UTZ\_stroje a zariadenia

 Príloha č. 4: Cenník a prehľad revízií\_UTZ\_trolejbusy a elektrobusy

 Príloha č. 5: Cenník a prehľad revízií\_VTZ\_budovy

 Príloha č. 6: Cenník a prehľad revízií\_VTZ\_stroje, zariadenia a hybridné vozidlá

 Príloha č. 7: Sumár cien revízií z Príloh č. 1 až 6 a návrh na plnenie kritérií

 Príloha č. 8: Opis predmetu zákazky a jeho technická špecifikácia

V ...miesto............... , dňa ......dátum................... V Žiline, dňa .........................

Za Zhotoviteľa: Za Objednávateľa:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(uviesť meno, priezvisko, podpis) Ing. Mikuláš Kolesár konateľ